

**Συνάντηση με τον Όμιλο Αντισφαίρισης Λάρνακας στον ΚΟΑ**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης υποδέχτηκε στα γραφεία του ΚΟΑ την ηγεσία του Ομίλου Αντισφαίρισης Λάρνακας, την Τρίτη 31 Ιανουαρίου 2023. Από πλευράς του Οργανισμού παρευρέθηκαν τα μέλη ΔΣ Ανδρόνικος Ανδρονίκου και Σωτήρης Αδάμου, καθώς και οι Λειτουργοί Πάρις Αβρααμίδης και Αυγή Νεοκλέους, ενώ από πλευράς του Ομίλου παρέστησαν ο Πρόεδρος Μάριος Πέτρου και ο Γενικός Γραμματέας Κωνσταντίνος Καράκοντης.

Βασικό αντικείμενο της συνάντησης ήταν το αίτημα του Ομίλου Αντισφαίρισης Λάρνακας για επέκταση των υφιστάμενων υποδομών με τη δημιουργία αποδυτηρίων και ιατρείου στον χώρο όπου βρίσκονται τα γήπεδα τένις. Ο Πρόεδρος του ΚΟΑ, ο οποίος την περασμένη Παρασκευή 27 Ιανουαρίου τέλεσε τα εγκαίνια των γηπέδων αντισφαίρισης του Ομίλου με τον Πρόεδρο της Δημοκρατίας κ. Νίκο Αναστασιάδη, σημείωσε τη διαχρονική στήριξη του Οργανισμού προς το άθλημα αλλά και προς τον Όμιλο Αντισφαίρισης Λάρνακας και τόνισε ότι το θέμα θα τεθεί στο Διοικητικό Συμβούλιο για να ληφθούν οι σχετικές αποφάσεις.